CELEX: C2006/036/73
Language: et
Date: 2006-02-11 00:00:00
Title: Kohtuasi T-433/05:  18. novembril 2005.  aastal esitatud hagiavaldus — Sanchez Ferriz  versus  komisjon

11.2.2006   
            
            
               ET
            
            
               Euroopa Liidu Teataja
            
            
               C 36/35
            
         18. novembril 2005. aastal esitatud hagiavaldus — Sanchez Ferriz versus komisjon
   (Kohtuasi T-433/05)
   (2006/C 36/73)
   Kohtumenetluse keel: prantsuse
   Pooled
   
      Hageja: Carlos Sanchez Ferriz (Brüssel, Belgia) (esindaja: advokaat F. Frabetti)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada 2004. aasta ametialase edutamise raames edutatud ametnike nimekiri (1) selles osas, milles see ei sisalda hageja nime, ning lisaks tühistada asjaomast otsust ettevalmistavad aktid;
            
         
               —
            
            
               tühistada 2004. aasta ametialase edutamise raames, täpsemalt pärast edutuskomitee tehtud soovitusi toimunud edutamispunktide andmine;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Euroopa Ühenduste Komisjoni ametnikust hageja vaidlustab otsuse teda 2004. aasta ametialase edutamise raames mitte edutada. Oma hagi toetuseks toob ta välja, et vaidlustatud otsuse vastuvõtmise ajaks ei olnud tema karjääriarengu aruanne perioodi 1. juuli 2001 kuni 31. detsember 2002 kohta veel lõplikult valminud. Lisaks leiab ta, et komisjon on ametnikele nende edutamise jaoks klassifitseerimisel “eelispunktide” andmisel asetanud liiga suure rõhu varasemate edutamiste käigus edutamata ametnike “võlgnevuspunktidele”, hoolimata sellest, et nad on edutamiskünnise ületanud. Hageja kritiseerib ka üldisemalt edutamispunktide andmist, mis tema arvates ei järginud nõuet hinnata teeneid edutamise eesmärgil võrdlevalt.
   Sel põhjusel toob hageja välja personalieeskirjade artikli 46 ning samuti üldiste rakendussätete, komisjoni ametnike hindamise ja edutamise juhendi, mittediskrimineerimise põhimõtte, omavoli keelu, põhjendamiskohustuse, õiguspärase ootuse kaitsmise kohustuse ja hoolitsemiskohustuse rikkumise.
   
      (1)  30. novembri 2004. aasta Haldusteatajas nr 130 avaldatud nimekiri.